Vivències amb bicicleta a Guinea Conakry (Àfrica occidental) | El muntanyenc\nVivències amb bicicleta a Guinea Conakry (Àfrica occidental)\nText i fotografies: Manel Broch Guimerà\nGuinea Conakry és un país de l’Àfrica occidental, abans conegut com Guinea Francesa. Limita al nord amb Guinea Bissau i Senegal, al nord i nord-est amb Mali; al sud-est amb Costa d’Ivori, al sud amb Libèria, a l’oest amb Sierra Leone i l’oceà Atlàntic. Ocupa una superfície de 245.860 km2 i té uns 10 milions d’habitants. La capital és Conakry, amb més d’un milió i mig d’habitants.\nEl país es divideix en quatre regions geogràfiques: una estreta faixa costanera, les terres altes del massís de Fouta Djallon (que és la que vàrem visitar), la sabana septentrional i la regió sud-oriental de boscos tropicals. El Níger, el Gàmbia i el Senegal són tres dels 22 rius de l’Àfrica occidental que neixen a Guinea.\nViatgem a l’Àfrica Occidental per una qüestió de proximitat, de cost del bitllet d’avió, de tràmit de visat i per poder-nos entendre amb certa facilitat per ser quasi tots francòfons, excepció de Gàmbia que és anglòfon. Cal no confondre les tres guinees que hi ha: la república de Guinea (capital Conakry), la seva veïna Guinea Bissau, de parla portuguesa i la Guinea Equatorial al golf de Guinea, abans dita Guinea Espanyola.\nExplorant Guinea Conakry\nAnem a Guinea Conakry esperonats per les experiències del nostre amic Jordi PF que la ha visitat en diverses ocasions. Ens recomana visitar, sobretot, la regió muntanyosa de Fouta Djalon. Tres rius africans de certa importància neixen en aquesta regió: el Níger, el Senegal i el Gàmbia. A més a més és un país que no ha patit recentment conflictes bèl·lics.\nLa tramitació del visat la fem al consolat de Barcelona de manera molt simple i amb entrega immediata del passaport gestionat. El transport de la bicicleta per part de la companyia aèria marroquí ja no ha resultat tan simple ni tampoc barat. Encara que hem comprat el bitllet abans de la sortida de la nova tarifa ens cobren 150 euros per trajecte, esgotem tots els recursos (que són ben pocs) fins al límit de l’horari d’embarcament, però acabem pagant pel viatge d’anada.\nSón les 03:00 quan sortim de l’aeroport de Conakry. Al carrer fem tracte amb un taxista perquè ens guardi les caixes fins al dia de la tornada. (2472) El personal de l’aeroport ens permet l’estada a la sala d’espera fins que es faci de dia.\nEl personal de l’aeroport ens permet l’estada a la sala d’espera fins que es faci de dia\nA les set comença a clarejar. Tothom es desperta. Els carrers són plens a vessar de gent, de vehicles sobrecarregats de mercaderies o de persones. Hi ha un esclat de color en els vehicles atrotinats i en els vestits de les dones. Seguirem per carretera que en set dies ens durà fins a Labé, el punt més distant de la capital que assolirem. Abans, però, visitarem una munió de “chutes” (cascades) que proliferen arreu.\nUn panell a la carretera en indica que ens hem de desviar 3 km per visitar-la\nLa cascada amb el pompós nom de “Voile de la Mariée” es troba prop de la població de Kindia. (2532) (2538) Un panell a la carretera en indica que ens hem de desviar 3 km per visitar-la. El que no posa al cartell és que el servei d’allotjament del recinte on està la cascada està fora de servei. Malgrat tot, el gestor actual ens dóna permís per passar la nit en un dels diversos bungalow destinats a allotjament.\nLa cascada “Volie de la Marié”\nEn el seu interior no hi ha cap mobiliari. També ens fa saber que durant la nit hi haurà un guardià, que ens podrà subministrar alguna cosa de “nourriture”. (2546) El guardià ens proporciona un senzill però abundant plat d’arròs per sopar i quatre homes faran guàrdia tota la nit alimentant un foguera. (2566)\nEl guardià ens proporciona un senzill però abundant plat d’arrós per sopar. L’aigua es ven en bosses de plàstic serigrafiades de 0,33 litres\nLes “chutes de Konkouré” queden amagades i sense cap indicació per accedir-hi. (2582) Quasi les passem de llarg, rectifiquem a temps. Una colla de joves ens hi acompanyen. Sense aquests nois ens hagués estat impossible de trobar-les amb certa rapidesa. Com a compensació ens demanen un diari. Són estudiants i han de llegir. Els hi donem el que anem arrossegant des de l’avió.\nLes “chutes de Konkouré” queden amagades i sense cap indicació per accedir-hi\nLa cascada de Ditinn és la més alta de Guinea, té una caiguda de 80 metres. (2628) La trobarem a 30 km de Dalaba on hem fet nit a l’hotel Tangama, regentat per Maymou, vell conegut del Jordi. Abans d’entrar a la població agafem un ramal de la pista que ens durà fins a un rústic campament. Deixem les bicicletes i amb una curta passejada ens plantem al peu de l’espectacular cascada. Seguim les instruccions del Maymou per tornar a la ruta principal, per acabar l’etapa a Pita. El tram de pista està en molt bon estat, sense trànsit, que només amaga una sorpresa: un pendent final que ens obliga a posar el peu a terra.\nCamí cap a la cascada de Ditinn. És la més alta de Guinea, té una caiguda de 80 metres\nLes cascades de Kinkon les trobem de camí a Labé, que és la ciutat des de la qual iniciarem el retorn cap a Conakry, si bé seguint una ruta diferent a l’itinerari d’anada. (2656)\nDecidim anar-hi a fer una ullada. Una pista sense complicacions ens condueix fins a un destacament militar que, suposem, vetlla per la seguretat de l’embassament de Kinkon. Un militar ens guia i acompanya fins a la cascada i després fins a la presa. Finalitzada la visita continuem cap a Labé. (2695)\nLes cascades de Kinkon les trobem de camí a Labé\nLabé és una ciutat amb una població que ocupa una gran extensió. A la nit queda totalment a les fosques\nLabé és una ciutat amb una població molt nombrosa, que ocupa una gran extensió, que a la nit queda totalment a les fosques. Només fan llum els fars de les motos i cotxes i les llambregades dels soldadors que encara no han acabat la jornada de treball a la nit.\nFent una excursió d’anada i tornada des de Labé, visitem les “chutes de Saala”. (2702) A la carretera estan fent obres de certa importància. Aquest fet i la manca d’indicacions ens complica trobar el camí correcte. Ens creuem amb els únics turistes. Són dues parelles de francesos que van en dos vehicles tot terreny. Ens aconsellen sobre el millor indret on contemplar les cascades i també ens envegen que nosaltres anem amb la bicicleta mentre ells van en cotxe. Afirmen que el proper viatge el faran sobre una bicicleta.\nDes de Labé visitem les “chutes de Saala”\nDes de Labé tornem per carretera fins a Pita. Anem a la Prefectura per confirmar les dades que tenim per anar fins a les “chutes de Kambadaga”. Cada vegada hi ha menys gent per la ruta. Ja ben orientats, seguim per una pista que cada vegada resulta més estreta i més pendent fins que arribem a un indret on la vegetació barra la seva continuïtat. En aquest punt emergeixen tres corriols que penetren a la boscúria. Tots tres conclouen al riu, no gaire llunyà. Un dels camins (el central), acaba on hi ha un pont penjat, que esgarrifa veure’l. (2739)\nA les “chutes de Kambadaga” hi ha un pont penjat, que esgarrifa veure’l\nDe cap de les maneres el creuarem, buscarem alguna alternativa. Ens sembla deduir que aquest paratge és el que rep el nom de “chutes de Kambadaga”. No hi ha cap cascada, ni gran, ni petita. Tan sols unes grades a tot l’ample del riu mansoi. (2740) En una esplanada limitada per una encanyissada, al costat d’on el riu és més ample i suposem que podrem creuar-lo, muntem un bivac. L’indret és solitari, ambient de plena selva, realment encisador.\nNomés unes grades a tot l’ample del riu manso\nLa nit ha estat plàcida, sense incidències al bivac. Tenim un problema. Com creuar el riu, ja que tenim molt clar que pel pont no hi passem. Fem un primer intent de prospecció, sense bicicletes ni càrrega. Ho veiem molt més senzill del que esperàvem. (2746) Fem un primer viatge amb les alforges i el segon amb les bicicletes a coll. L’aigua no és gens freda i la màxima fondària ens arriba poc més amunt dels genolls.\nCreuem el gual amb les bicicletes a coll\nEn un recorregut d’uns trenta quilòmetres ens presentem a Doucki. (2784) Una vila habitada per unes 300 persones amb un personatge que destaca sobre totes: Hassan Ba. Parla correctament l’espanyol perquè ha viscut una temporada a les Canàries. Ens allotja i ens guia per les rodalies que ofereixen uns singulars panorames que inclouen unes gorges laberíntiques que ell coneix i domina a la perfecció.\nUna magnífica joguina elaborada pel mateix usuari\nDeixant enrere les cotes més altes de les muntanyes iniciem una nova jornada. Per anar des de Télimélé fins a Fria, ens decantem per ignorar els consells que ens donen de seguir la millor ruta passant per Sintia. Aquesta ruta implica un augment del quilometratge important. (2821)\nUn vehicle ben carregat per la pista de Télimélé a Fria\nTriem seguir l’itinerari per Tiontian, tot i que ens adverteixen que la pista és en molt mal estat. La pista és molt accidentada, és un seguit de pujades i baixades en què hem de creuar quatre petits rius. (2854)\nLa pista és molt accidentada, a més hem creuat quatre petits rius\nEl paisatge va canviant, ja no tenim un túnel de vegetació com els darrers dies, fa una transició a la sabana. El pitjor de tot són les afloraments rocosos sobre què transitem amb una superfície gens uniforme. Assolim Tiontian (km 55) amb més de sis hores rodant o empenyent la bicicleta. Ho aprofitem per menjar i comprar queviures. (2847) (2848)\nContinuem la lenta marxa per un terreny terriblement pedregós que fem a trams a peu\nPosta de sol abans d’arribar a Fria\nContinuem la lenta marxa per un terreny terriblement pedregós en què fem trams a peu. Abans no es faci fosc enmig del no-res, demanem hospitalitat en una agrupació de cabanes. (2841) El cap del veïnat ens ofereix una petita cabana de parets de fang i sostre de palla on estirar la màrfega i esperar l’albada. Donada la humilitat d’aquesta gent no gosem demanar res de menjar. No podem ni rentar-nos, ja que l’aigua l’han d’anar a trobar al riu i queda bastant lluny.\nAbans no es faci fosc enmig del no-res, demanem hospitalitat en una agrupació de cabanes\nL’endemà continuem amb la feixuga tasca d’avançar lentament. Després d’una vintena de quilòmetres la pista esdevé d’immillorable qualitat, que ens permet rodar tranquil·lament fins a Fria.\nQuan ja estem apropant-nos a Conakry, en arribar a la població de Khorira, es creuen diversos braços del riu Konkouré. Optem per donar per acabada la jornada i no forçar la marxa i arribar fins a Conakry, 40 quilòmetres més enllà. Hi ha dos establiments per allotjar-nos: “Les Merveilles du Soumba” ( a uns 500 metres de la carretera i “Les Cascades” allunyada uns set quilòmetres. Per qüestions pràctiques anem al més proper. El campament està ben situat, a la vora del riu. Format per una sèrie de bungalows construïts d’obra. No hi veiem cap altre client. Ens atenen dos xicots que en són els responsables. EL preu és raonable. A canvi del pagament: no hi ha electricitat, no hi ha aigua, no hi ha servei de restauració i el que més destaca sobre tot el que no ens ofereix a canvi d’un preu, és que no hi ha ganes de treballar per posar remei a totes les mancances. En contra de la nostra voluntat (ja hem pedalat 100 km i el sol cau amb força) marxem, per una pista sorrenca de poc pendent, riu amunt fins a “Les Cascades”. Arribem cansats i amb l’esperança de ser rebuts amb una mica d’entusiasme. Doncs, ens trobem que hem empitjorat la nostra situació, ja que les condicions són les mateixes que en l’anterior campament, però el preu es multiplica per cinc. Con resulta evident tornem fins al “carrefour” amb la carretera principal per comprar una mica del poc que hi ha disponible: una minsa quantitat de peix fregit i pa.\nÉs una llàstima, però també és la trista realitat en aquests països. Les poques infraestructures que hi ha són objecte d’una mala gestió, ja que els responsables es creuen amb el “dret” d’uns diners i obliden el “deure” d’oferir un servei que justifiqui el preu. Si algun establiment funciona correctament està gestionat per europeus o libanesos.\n(2909) Després de tantes jornades en plena natura tornem a Conakry. De nou estem immersos a l’aldarull que ens va impregnant, els colors dels vestits, els pentinats de les dones de filigranes diferents, en contrast amb els dels homes que duen un model únic: rapat o molt curt.\nTrobem gent pel carrer que ens recorda de quan vam arribar. Un home ens fa referència a un amic seu que ens guarda les caixes de cartró i el truca per fer-li saber que l’estem esperant. Ens arriben les caixes tal com havíem acordat i li abonem el que havíem pactat pel servei. Tenim la incògnita sobre si pagarem el transport de la bicicleta o no pagarem, i en el cas de pagar, quant. Al mostrador hi ha un estira-i-arronsa, però passem les caixes sense pagar. Abans de passar pel control de passaports reclamen la nostra presència a la sala de l’escàner. Ens pregunten pel contingut de la caixa. Els expliquem que és una bicicleta amb la qual hem fet una ruta per Guinea i fem tertúlia amb gran admiració per la gesta. En el control de l’equipatge de cabina dues voluminoses senyores ens intimiden i exigeixen diners, tant s’hi val en francs guineans o en euros. El registre és meticulós i a fons, fins a l’interior de les nostres butxaques. Ens resistim amb fermesa i en sortim sense deixar anar cap bitllet. Mentre estem tranquils i relaxats a la sala d’embarcament apareix una de les noies que ens ha permès passar les caixes sense cap cost addicional, per dir-nos que si no li donem cent euros li explicarà el fet al seu superior i que el cost serà més elevat. Establim una breu però intensa dialèctica que segueix amb un regateig que acaba amb 40 euros, sense cap servei a canvi, directament a la seva butxaca particular. Per ella, tota una fortuna per al nivell del país. Nosaltres, de ben segur que encara n’hem sortit ben parats.\nSi esteu interessats amb alguns dels viatges de l’autor podeu trobar-ne la crònica a:\nJulivert, Manuel. El Sáhara: tierras, pueblos y culturas. Universitat de València, 2003.\nArticles publicats per l’autor en aquesta revista\nÀfrica a ritme de pedal


elPassatge del Murmuri - Restaurant d'Hotel i de Tapas a Barcelona\nInici » restaurants i bar\nVarietat per a paladars i sentits exquisits:\nEt recomanem per a un dinar o sopar sans i saborosos, el Menú del dia de 16.50 € al migdia i 20 € al vespre, amb entrants, plats i postres a escollir. També les patates braves del xef i els seus croquetes són 2 imprescindibles per obrir la gana, després tria un arròs melós de la Barceloneta, un rellom de tonyina amb bolets o un picantó de granja. I si tens més gana, tampoc has de perdre't el cheesecake, el pastís tatin o el coulant de xocolata.\nCócteles i Begudes (Bar)\nLes nostres cartes de temporada i de platerets ofereixen la millor selecció de la gastronomia mediterrània. Unes propostes lleugeres i d'alta qualitat li oferiran una agradable i alhora saludable combinació.\nDescarrega en format PDF la nostra Carta del Restaurant.\nDescarrega en format PDF la nostra Carta de Platets i Tapes.\nApostant sempre per ingredients de temporada i proximitat, els plats destaquen per la seva senzillesa i respecte al producte.\nDescobreix les diferents propostes que el nostre barman ha preparat al Bar de elPassatge del Murmuri Barcelona per sorprendre't i temptar.\nDescarrega en format PDF els nostres Cóctels i Begudes.\nPer a un cafè, un aperitiu a mitja tarda o una copa nocturna...


les millors reaccions a les xarxes socials als 'gats' - Història\nLes millors reaccions en mitjans socials davant els 'gats'\nNo puc deixar de riure.\nPer si us heu perdut les glorioses notícies, Gats ara és oficialment als cinemes. Tot i que segons s'informa que la pel·lícula treballa en alguns efectes visuals actualitzats, després d'haver arribat a les sales de cinema a tot el país, molts fans ja han participat en un visionat, i hi ha molt d’opinions.\nLa pel·lícula, que es basa en el musical únic de Broadway, no ha aconseguit cap escassetat de reacció crítica, i amb una puntuació de només un 18 per cent de la crítica de Rotten Tomatoes, és segur que no tothom canta els elogis de la pel·lícula.\nEn última instància, la pel·lícula, com qualsevol obra d’art, es redueix a l’opinió i al gust personals, mentre que alguns poden estimar l’espectacle que és GatsAltres, com Evan Rachel Wood, han considerat que 'en realitat és pitjor del que pensava que seria'.\nPer si heu contemplat un viatge al teatre o us heu dedicat a repetir visualitzacions Gats La màgia de la pel·lícula, hem avançat i hem completat totes les millors reaccions a la pel·lícula: Del bé al dolent, aquí teniu algunes de les nostres reaccions preferides als mitjans socials Gats.\nariana grande 2014 cabells\nVoleu més de Teen Vogue? Mira això: El 'CATS' ja s'està actualitzant amb nous efectes visuals


Víctimes i experts en abusos reclamen accelerar la llei\nVíctimes i experts apressen el Govern a accelerar la llei contra la violència en la infantesa\nL'Executiu s'ha compromès a remetre-la al Congrés en el segon trimestre del 2019\nJames Rhodes, després de reunir-se amb Sánchez, reclama més rapidesa: "No és un tema polític, sinó humà"\nMadrid - Divendres, 14/09/2018 - 19:08\nLes víctimes i els experts, que per fi veuen a l’horitzó la possibilitat que es compleixin les seves demandes i Espanya es converteixi en un país pioner en la protecció, detecció i atenció als nens que pateixen violacions, no volen que el projecte legal es quedi en un calaix del Congrés, com tants d’altres, per la falta acord. Per això, aquest divendres van unir les seves veus per exigir a l’Executiu de Pedro Sánchez que acceleri al màxim la seva elaboració, a fi que l’anunciada llei de violència contra la infantesa vegi la llum en aquesta legislatura.\nEl Consell de Ministres en va estudiar divendres passat el primer esborrany, abans que esclatés el 'cas Montón' i la ministra es veiés forçada a dimitir. La llavors ministra de Sanitat, Carmen Montón, es va comprometre a remetre el projecte a les Corts durant el segon trimestre del 2019, després d’un ampli període de consultes. I la seva successora, María Luisa Carcedo, ha mostrat el seu recolzament a la norma.\nPerò pel pianista James Rhodes i l’activista Vicki Bernadet, víctimes d’abusos sexuals quan eren petits, no és suficient. Tots dos, juntament amb Save the Children, altres oenagés i l’Associació Espanyola de Pediatria, reclamen a Sánchez que doni llum verda a l’avantprojecte de llei com a molt tard al gener, per així donar temps perquè sigui aprovat definitivament abans d’un possible avenç electoral. Rhodes es va reunir recentment amb el president i li va traslladar personalment aquesta petició. El president el va rebre després que el músic publiqués una carta a 'El País’ en què relatava els abusos sexuals que va patir de petit al Regne Unit.\nRhodes va reviure aquest divendres, amb dificultats, visiblement afectat, aquell horror, en una roda de premsa: "Quan era petit vaig patir violacions durant molt de temps i, com altres nens, no en parlava, però en donava mostres, com ara nerviosisme i sagnats. No volia anar al gimnàs, perquè el professor de boxa em violava i no passava res, m’enviaven allà igualment [...] Avui passaria el mateix malgrat les sagnats anals, em tornarien a enviar a l’escola [...] I aquest senyor continua en el meu cap, quan em fico al llit amb la meva nòvia, cada matí quan m’aixeco [...]. Jo no vull estar en aquesta puta cadira d’aquí a dos anys, cinc o deu, necessitem ja aquesta llei".\nRhodes va apressar els partits a treballar conjuntament: "No és un tema polític, sinó humà i humanitari", va asseverar. La petició no és fútil perquè tot i que hi ha consens entorn de la necessitat d’aprovar la norma, i així ho va mostrar el Congrés l’any passat, en altres matèries on també hi ha un acord genèric, com en la lluita contra la violència masclista, les diferències partidistes llasten els avenços.\nLes fallades del sistema\nEl director de Save the Children, Andrés Conde, va oferir una fotografia quantitativa del problema. L’any passat es van interposar 4.211 denúncies i aquesta xifra és "només la punta de l’iceberg", ja que, tot i que es calcula que el 70% dels nens acaba revelant la seva situació, només el 15% dels casos es transforma en denúncia i d’aquestes només un 30% arriba a judici. El problema és que l’única prova de càrrec és el testimoni del menor, que no es considera suficient. Aquestes dades demostren, segons la seva opinió, que "el sistema falla estrepitosament".\nVa demostrar això Concepción Sánchez, presidenta de l’Associació de Pediatria, que va denunciar que els metges no tenen protocolsni un sistema de coordinació que els permeti actuar ràpidament, quan tenen sospites d’algun abús o alguna família acudeix a ells buscant ajuda.\nTemes: Menors i xarxes socials Maltractament infantil Abusos sexuals Govern


Gràfic, aprendre i explorar: CoinDesk llança leina de seguiment de lICO | CAT.DemocraziakmZero.org\nMés de $ 1.5 mil milions i va explicant.\nAnomenar-token de vendes o ofertes inicials de monedes (CICO), el mètode de finançament s'ha convertit ràpidament en el camí de facto per a projectes blockchain obtenir capital - una que està dominant els titulars, així com una porció cada vegada més gran de la cobertura editorial d'CoinDesk i trimestrals " estat de l'informe Blockchain ".\nI és fàcil veure per què: OIC estan contribuint significativament més fons a la blockchainecosystem de capital de risc tradicionals, per no parlar de la pujada en termes de volum i la mida de l'operació. El paisatge també està evolucionant ràpidament en termes d'estructures de negoci, l'ús de la plataforma, la legalitat, la percepció interès dels inversors, i molt més - la qual cosa porta a un auge en la quantitat de noves dades disponibles per a l'anàlisi.\nEn resposta, CoinDesk està de nou en marxa un nou recurs en línia: el CoinDesk ICO Tracker. Aquesta nova eina informativa proporciona una font de dades rigorosament mantingut que rastreja el moviment global de l'OIC, que ofereix tant l'accés de totes les dades i les eines que ajuden a afegir context i claredat al fenomen de gràfics.\nUtilitzant el CoinDesk ICO Tracker, els usuaris poden controlar d'una ullada finançament ICO acumulativa, mes a mes augmenta en la despesa del sector i trobar nous projectes.\nA més, els nostres complets databaseoffers ICO descarregables encara més amplis detalls, el seguiment dels termes d'ofertes d'ICO i proporcionar major granularitat per als analistes i inversors.\nEs pot extreure de la CoinDesk ICO Rastrejador aquí.\nDonaríem la benvinguda a qualsevol comentari de les nostres dades a [email protected]\nSi vostè té informació detallada sobre un passat o pròxima ICO, utilitzi aquest formto posar-se en contacte.\nEl líder en notícies blockchain, esdeveniments i informació, CoinDesk ha estat la crònica de la tecnologia des de 2013. Citat per publicacions líders i la confiança de les empreses a tot el món, la cobertura independent líder en la indústria de CoinDesk és vista per milions de lectors mensuals. Més informació sobre la nostra marca aquí. Exempció de responsabilitat: Aquest article no ha de ser pres com, i no està destinat a proporcionar, assessorament d'inversió. Si us plau, dur a terme la seva pròpia investigació a fons abans d'invertir en qualsevol moneda digital.


Piadina com a base per a pizza, deliciosa! - Mercadona\nQuan la calfem aconseguim una textura fina i cruixent.\nPer a utilitzar una piadina com a base de pizza, cal utilitzar el forn. Ja veuràs com queda al teu gust, molt apetitosa. Passos que cal seguir:\nPrecalfa el forn a 240 °C.\nAfig els teus ingredients favorits sobre la massa.\nEnforna entre 5 i 8 minuts i preparada!\nPots preparar les teues pizzes com vulgues. Per si necessites idees, com a suggeriment, et proposem estes dos combinacions que seran tot un èxit:\nBase de tomaca fregida\nPer al seu consum més clàssic en forma de piadina\nUna piadina admet diverses maneres de preparació i totes són delicioses. Per exemple, farcida al gust i doblegada, que sol ser la seua modalitat més popular. Passos que cal seguir:\nCalfa en la paella a foc mitjà durant un minut per cada costat.\nPosa els teus ingredients favorits.\nDoblega per la meitat i preparada!\nPiadina farcida amb formatge de cabra, pit de pollastre i ceba roja.\nPiadina farcida amb formatge feta, rodanxes d'olives verdes i negres, tomaca seca i canonges.\nA més d'estes modalitats, també pots utilitzar-la per a mullar i acompanyar qualsevol tipus de menjar.\nSense obrir, cal consumir preferentment abans de la data que s'indica en la part posterior de l'envàs.\nUna vegada obert, s'ha de conservar en un lloc fresc i sec per a consumir-ho en un termini màxim de 10 dies.\nEs pot congelar. En este cas, s'ha de consumir abans de tres mesos.\nHas provat la nostra Pizza vegana? Amb ruca i tomaca seca!


Què s'ha de fer en cas de patir una agressió motivada per l'odi? - TV3\nDenunciar els atacs discriminatoris és un pas difícil per a les víctimes, però imprescindible per poder identificar els agressors i reclamar responsabilitats. Per moltes víctimes també és una etapa necessària per a la reparació del dany\nCarles Prats Padrós 12/11/2021 - 11.50\nNomés un 10% de les incidències es denuncien, segons les dades de l'Agència Europea de Drets Fonamentals (FRA). Per tant, la immensa majoria dels delictes d'odi queden ocults. Els motius de la infradenúncia són molt diversos. Un estudi de la FRA ha identificat els prejudicis i les barreres administratives com els principals obstacles. L'advocada Carmen Santiago explica que les víctimes acostumen a tenir por, desconfiança en el sistema la policia i el sistema judicial-, i pensen que no servirà de res. És el que va pensar la Daybelin Juares quan la van escopir al metro. Més endavant, també al metro va ser increpada per un altre viatger que la va insultar per ser d'origen llatinoamericà i sí que va fer el pas d'anar als Mossos d'Esquadra.\nLa immensa majoria dels delictes d'odi queden ocults perquè la víctima no ho denuncia\nExposició de la intimitat\nUn altre dels motius per no denunciar és que la víctima ha d'exposar una part de la seva intimitat, com l'orientació sexual, que potser no tenen assumida o que tenen dret a no comunicar a tercers, explica la penalista Laia Serra. Fins i tot, hi ha casos amb una forta repercussió mediàtica i volen evitar l'exposició. El Quim Aranda sí que va fer el pas i n'està molt satisfet. Reconeix que el procés és "llarg i pesat", però considera imprescindible que totes les víctimes denunciïn. És una manera també que quedi constància real de les incidències que hi ha perquè si no les estadístiques oficials es queden curtes.\nSegons l'Agència Europea de Drets Fonamentals, el 90% dels delictes d'odi no es denuncien\nEl col·lectiu més invisibilitzat a les estadístiques són les persones que viuen al carrer. D'aquí l'esforç de la fundació Arrels perquè denunciïn i deixin constància de la violència que pateixen. "Ens falten dades", reconeix Beatriz Fernández Gensana, advocada de l'entitat. "La manca de dades fa que el legislador no ho consideri rellevant", denuncia. "Viure al carrer ja de per si és violent. Estem parlant d'agressions verbals, com insults, humiliacions... com d'agressions físiques. El que passa és que no hi ha documents, no hi ha denúncies que puguin demostrar quin tipus d'agressions estan patint". Un altre factor determinant és que moltes víctimes no tenen consciència de ser-ho. En el cas dels sensesostre integren la violència com un fet més de la vida al carrer. Moltes vegades no saben que es pot denunciar, i també es donen casos que es culpabilitzen del que els ha passat.\n"Ens arriben molt victimitzades perquè han estat qüestionades o els ha semblat que han estat qüestionades cada cop que han hagut d'explicar del cas", diu Isabel Cabós, coordinadora del Programa de Justícia Restaurativa del Departament de Justícia.\nLes víctimes de delicte d'odi ho han estat per ser com són. Això porta que "quan vius aquesta violència et sents vulnerable. Es reobren les ferides de quan eres nen", puntualitza Diego Faconí Través, advocat especialista en drets humans i víctima ell mateix d'insults homòfobs, xenòfobs i racistes. Cabós descriu com, sovint, es culpabilitzen per haver estat en el lloc de l'agressió o haver-se vestit o fet alguna cosa que ha desencadenat l'agressió.\nEls Mossos han obert una unitat d'odi i discriminació, especialitzada en aquest tipus de delictes\nUnitats especials de Mossos i Fiscalia\nEl comissari portaveu, Joan Carles Molinero, insisteix en la importància de conèixer tots els fets delictius per poder identificar els agressors i posar-los a disposició judicial. De fet, els Mossos acaben d'obrir una unitat d'odi i discriminació, especialitzada en aquest tipus de delictes: "Tenim molt clar que tots els delictes vinculats amb la discriminació i l'odi han de tenir un tracte especial dins de l'estructura operativa del cos". El nou servei, a banda d'investigar, també marcarà estratègies d'actuació de tot el cos arreu del territori perquè les víctimes siguin ateses de la mateixa manera a qualsevol comissaria i que tècnicament es recullen totes les dades a l'hora de prendre la denúncia. Un element essencial, segons l'advocada Carmen Santiago, per poder obtenir una sentència condemnatòria. D'aquesta manera, els Mossos segueixen els passos que ja va fer fa més d'una dècada la Fiscalia de Barcelona, esperonada per una agressió racista als Ferrocarrils de la Generalitat. Es va crear un servei específic contra els delictes d'odi i discriminació que després van copiar la resta de fiscalies de l'Estat. Tot i reconèixer la creixent predisposició de les institucions, l'advocada d'Arrels recorda que moltes vegades les víctimes no denuncien perquè no tenen proves de l'agressió, no tenen testimonis ni saben la identitat dels agressors. Per la fiscal delegada de delictes d'odi de València, Susana Gisbert, això no ha de ser un impediment: "No fa falta que sigui una cosa important. Ja direm nosaltres si és delicte o no, si és important o no. Ja sabré jo si hi ha o no hi ha prova".\nContactes d'atenció a les víctimes de delictes d'odi\nRacisme Xenofòbia Homofòbia Delicte d'odi Islamofòbia


L’advocada Debra S. Katz també demana l’expulsió del tenor del sindicat d’artistes dels Estats Units\n3 min. Barcelona 29/02/2020 12:40\n651x366 Plácido Domingo / Getty Images Plácido Domingo / Getty Images\n"Mentre els poderosos creguin que tenen el dret d'assetjar, grapejar i obligar les dones a tenir sexe, les dones mai seran tractades de manera justa al lloc de treball. L’assetjament sexual és un abús de poder. No es tracta de sexe. És un abús de poder, una forma de discriminació laboral. És il·legal i qui s’involucra en aquest comportament n'ha de retre comptes", diu l’advocada Debra S. Katz a propòsit de Plácido Domingo en una entrevista concedida a l’agència Efe a Washington i publicada aquest dissabte. Katz representa tres de les dones que han explicat que van ser assetjades per Domingo: la mezzosoprano Patricia Wulf, la soprano Angela Turner Wilson i una tercera que manté l’anonimat per por de represàlies.\nKatz, sòcia del despatx Katz, Marshall & Banks, està avaluant la possibilitat de denunciar per difamació Plácido Domingo per la via civil i no per la criminal, perquè "en els casos d’assetjament sexual els delictes han prescrit". Als Estats Units, recorda l’advocada, "les denúncies per assetjament sexual s'han de presentar en un termini de 270 dies", i en el cas de Domingo les acusacions es refereixen a presumptes delictes amb "dècades d’antiguitat". És el que ha passat en el judici contra Harvey Weinstein, en què el delicte de violació a Annabella Sciorra va ser desestimat perquè tenia 25 anys i, per tant, havia prescrit.\nEn el cas de Domingo, "en la mesura que està menyspreant o difamant persones que ha qualificat de mentideres, hi ha una llei sobre les limitacions dels processos que encara permetria presentar-hi demandes", diu Katz. "El podríem demandar per difamació, per haver fet declaracions falses. Ell ha qüestionant i posat en dubte la integritat i l’honestedat d’aquestes dones", afegeix l'advocada quan la periodista d’Efe Beatriz Pascual Macías li pregunta quines accions emprendrà contra el cantant. Mentre estudien si tira endavant la demanda, Katz té una altra prioritat: que Domingo sigui expulsat del sindicat d’artistes dels Estats Units (AGMA).\nL’Òpera d’Hamburg estudia si cancel·la les actuacions de Plácido Domingo\nL'Òpera d'Hamburg decidirà en els pròxims dies si manté l’actuació de Plácido Domingo dins el repartiment de l’òpera Simon Boccanegra, de Verdi, els dies 22 i 26 de març i 2 d’abril. La decisió la prendrà després "d’intercanviar informacions" amb altres teatres europeus arran de les declaracions del cantant en què lamentava "el dolor causat" a unes quantes dones que l’han acusat d’haver-les assetjat. "Ens prenem el cas molt seriosament. L’Òpera d’Hamburg està seguint el cas molt de prop i es manté informada. També intercanviarà informació amb altres institucions europees i després en publicarà el resultat", ha explicat la direcció de l’Òpera d’Hamburg en un comunicat, tal com recull Europa Press.\nDes que Domingo va reconèixer els fets s’han cancel·lat les actuacions al Teatro de la Zarzuela i el Teatro Real, tots dos de Madrid, i al Festival Internacional de Música i Dansa Ciutat d’Úbeda. A més, el Palau de les Arts de València hi ha trencat relacions. En canvi, tant l’Òpera Estatal de Baviera com el Bolxoi rus mantenen la presència de Domingo. "La nostra agenda no canvia després de les cancel·lacions a Espanya", ha dit a Europa Press un portaveu del Bolxoi, on el cantant espanyol té previst actuar en les representacions de La traviata els dies 23 i 26 d’abril. I el mateix passa de moment a Baviera, on Domingo té contracte per cantar a Nabucco al juliol.


Qui soc: César Rojas - Director de Comunica Barcelona | Parlar en Públic.\nQui soc: César Rojas, actor i director de Comunica.\nVaig iniciar la meva formació actoral el 1999 i el 2008 vaig finalitzar els meus estudis regulars a l’Escola Superior d’Art Dramàtic Eòlia de Barcelona en l’especialitat d’interpretació.\nAvui dirigeixo Comunica on més de 250 particulars ja han depositat la seva confiança en mi per entrenar les seves habilitats comunicatives, parlar en públic o millorar l’oratòria.\nUn petit esbós de la meva trajectòria com a actor\nEn el camp de la interpretació, he treballat de professor de teatre de joves i adults, he col·laborat amb l’ITA (Institut de Transtorns Alimentaris) fent servir el teatre com a eina i part del procés de tractament dels pacients i, com a actor, he treballat professionalment en espectacles de teatre, curtmetratges, llargmetratges i sèries de televisió.\nL’excitant camí fins arribar a Comunica\nEn paral·lel, l’any 2009 vaig començar a treballar en l’àmbit de les ONG i la captació de fons per al desenvolupament de projectes, així com en la formació comercial basada en la tècnica actoral i en la preparació de xerrades i exposicions orals.\nL’any 2012 començo a donar classes d’entrenament de les habilitats comunicatives amb certa regularitat i és a principis de 2014 quan, davant la necessitat de professionalitzar aquesta feina, neix Comunica amb la intenció de poder arribar a més gent i en les condicions més adients.\nDe mica en mica, Comunica ha anat creixent i la meva tasca és cada vegada més reconeguda. Aprofito aquest espai per expressar el meu agraïment a les empreses, organitzacions, escoles i als centenars de particulars que han depositat la seva confiança en mi al llarg d’aquests anys per entrenar les seves habilitats comunicatives, parlar en públic o millorar la seva oratòria. Sense vosaltres, res d’això seria possible. Gràcies!


Una veïna de Navàs inicia un projecte solidari contra la leucèmia infantil - Regió7 :: El Diari de la Catalunya Central\nDarrere de la iniciativa hi ha la història de l'Abril, una nena de sis anys que conviu amb la malaltia\nlaura serrat 22.07.2018 | 00:18\nLes protagonistes del projecte Un cor una vida, la Vinyet i l´Abril arxiu particular/anna santamaria\n«Tinc un desig. Ajudar la meva amiga, Abril, a curar-se». El projecte navassenc Un cor una vida, que pretén recaptar fons per destinar-los a la investigació de la leucèmia infantil, va arrencar a través d'aquesta il·lusió de la Vinyet, una nena de sis anys que vol implicar-se en la cura de la malaltia de la seva amiga, l'Abril, de Santpedor. Davant d'aquest desig, la mare de la Vinyet, Anna Obradors, va començar a cosir cors solidaris i, en un sol mes, ja ha recollit 1.820 euros, que es destinaran a l'Hospital de Sant Joan de Déu de Barcelona. Navàs és l'indret on ha nascut el projecte i on se n'han venut més exemplars. Obradors remarca que «els cors també serviran per normalitzar la realitat que viu l'Abril entre la resta d'infants del poble».\nL'afecte entre les dues nenes prové de l'amistat entre les seves mares. Anna Obradors recorda que el naixement de la Vinyet «va ser agredolç perquè només feia cinc dies que havien diagnosticat leucèmia a l'Abril». Anna Santamaria, la mare de l'Abril, explica que la seva filla va agafar càncer amb cinc mesos de vida. «Al cap d'un temps va sortir-se'n però va tornar a recaure i ara està rebent un tractament que dona bons resultats», apunta la mare. Sosté que el projecte Un cor una vida no ajuda a difuminar la por, «la por no desapareixerà mai». Però sí que «ens dona esperança perquè els diners recollits reforçaran la investigació de la malaltia». A més, comenta que agraeix a la seva amiga, Anna Obradors, el suport durant tots els anys i l'empenta per promoure el gest solidari.\n«No m'imaginava que la gent donés tanta importància al projecte», sosté Anna Obradors. Ella i la seva mare, la Dolors, van començar a cosir els cors al gener i van esperar fins a la setmana de la leucèmia (del 21 al 28 de juny) per començar a vendre'ls. «Solament en dues setmanes ja en vam vendre 200 i en un mes 360», explica Obradors. A més, remarca que ha rebut l'ajuda de diversa gent del poble, «com ara la dels avis de la residència de Navàs».\nLes dues mares expliquen que ja han donat uns primers 1.000 euros a l'Hospital Sant Joan de Déu. «Hem decidit destinar-los allà perquè la recerca està especialitzada en la leucèmia infantil i, a més, és el lloc on va viure durant força temps l'Abril», destaca Anna Santamaria. Afirma que, des que van detectar la malaltia a la seva filla fins ara, «els avenços són sorprenents». Ressalta el fet que la majoria de donacions provenen d'empreses, particulars o famílies dels infants ingressats.\n«S'ha d'evitar que la leucèmia esdevingui un tabú», considera la mare de l'Abril, Anna Santamaria. Explica que ha conegut famílies que intenten amagar la malaltia a l'infant o oblidar «aquesta etapa tan dura». «Nosaltres no volem esborrar aquest període perquè forma part de la nostra vida i sempre hem intentat explicar-li a la nostra filla la seva situació, sense ser dramàtics», afirma Santamaria. Segons la seva experiència, «els infants saben viure amb més naturalitat la malaltia, perquè solament pateixen quan senten dolor, però quan es troben bé són feliços i no s'enfonsen psicològicament», remarca. També explica que la malaltia de la seva filla els ha ensenyat a valorar «les coses quotidianes, com el fet de dormir a casa amb la família enlloc de descansar a l'hospital».\nEls punts de venda on es poden trobar els cors solidaris són: a la llibreria Obradors de Navàs, a la Timbaler de Santpedor, a la Ferrer de Sant Fruitós, al Càmping de la Riera del Merlès o bé a través de Instagram: uncor_unavida.\nKobe Bryant, el somriure letal de la ´Mamba Negra´\nDescompte especial per entrada per veure «La Bohème»\n4 euros de descompte per entrada per escoltar a «Clara Santacana, Concert de piano»\nEntrades gratuïtes per veure «Gnoma»\n8 euros de descompte per entrada per veure «Flor de nit»\n10 euros de descompte per entrada per veure «Estat decepció»\n18 euros de descompte per entrada per veure «La rambla de les florites»\nEl fenomen Rosalía es consolida amb el Grammy a millor disc llatí de rock, urbà o alternatiu per «El mal querer»


Badanotis :: El Port de Badalona acull el dissabte 10 de març el Campionat de Catalunya de Pesca Fondejada, amb 44 participants\nEl Port de Badalona acull el dissabte 10 de març el Campionat de Catalunya de Pesca Fondejada, amb 44 participants\nRedacción - 05/03/2018 15:17\nL'Associació de Pesca Esportiva Badamar, amb seu al Port de Badalona, lidera, amb el suport de la Federació Catalana de Pesca Esportiva i càsting, l'organització del Campionat de Catalunya de Pesca des d'Embarcació Fondejada que correspon a l'edició del 2018 i que se celebrarà el divendres 9 i el dissabte 10 de març de 2018 a les instal·lacions del Port. Es tracta d'una modalitat de pesca amb embarcació que ha d'esdevenir quieta, establerta en una àrea de competició fixada, fent servir l'estri de la canya.\nLa competició aplega diferents clubs a més, d'evidentment l'amfitrió, el Badamar de Badalona: entitats de Sant Feliu de Guíxols, Arenys de Mar, El Masnou, Premià de Mar i diverses associacions esportives de Barcelona, com la Societat de Pesca de la Mar Bella de Poblenou. En total, seran 44 esportistes a bord de 13 embarcacions. La cita promet perquè per participar en una cita d'aquesta tipologia has de pertànyer a un club actiu, amb calendari social i esdevenir titular de la llicència federativa d'alt nivell i la de pesca en vigor. Es competeix en tres categories: individual, per duets i per clubs. Els tres millors posicionats en categoria individual i un més nominat pel comitè es classifiquen directament per participar en el Campionat d'Espanya de Pesca Fondejada. Pel clubs, puntuaran per a la competició estatal els dos primers.\nTot i que divendres ja hi haurà moviment amb la reunió de patrons i les inscripcions i els darrers serrells de la programació i de sorteig d'embarcacions, la cita esportiva comença el dissabte ben d'hora. Concretament a les sis de la matinada, amb els darrers tràmits administratius i la reunió de patrons.\nLa competició està organitzada en dues mànegues de tres hores i mitja. De manera que a dos quarts de vuit del matí les embarcacions sortiran a la zona de la competició i han d'haver tornat a port abans de les 11h, que acaba la primera mànega. Descarregaran i lliuraran als membres de comitè les captures seleccionades per espècies en diferents bosses, sense hams i a les 12 tornaran a mar per retornar a les 16.30h, de manera puntual per complir amb els requisits de la competició. Penalitza la captura d'espècies que no compleixin la mida reglamentària i atracar passada l'hora indicada. A partir d'aquest moment es fa la darrera pesada i els jutges anunciaran els guanyadors. De manera que a partir de les 17.00h, l'ambient es traslladarà el Centre d'Activitats Nàutiques, on hi es podran descobrir totes les espècies que hi ha al nostre litoral. Els participants en la competició explicaran les característiques de les mateixes.\nLa intensa jornada culminarà a les 18h amb un dinar de germanor que es celebrarà en un establiment de restauració del port, moment en què es lliuraran els premis de la jornada i s'anunciaran els classificats per les competicions de rang superior.


Comença l'estiu en l'Escola d'Estiu i l'Escola d'Estiu Especial | Valencia Extra\nL’Escola d’Estiu ja ha obert les seues portes, durant el mes de juliol, per a rebre a un total de 178 xiquets i xiquetes d’educació Infantil i Primària, que gaudiran d’un estiu ple d’activitats de caràcter lúdic i educatiu. Des del departament d’Educació de l’ajuntament, en col·laboració amb EDUQUE, es realitza esta activitat per a entretenir als més xicotets i xicotetes durant una bona part de les vacances d’estiu. “És important conciliar la vida familiar i la laboral en este període estival; que els pares i mares se senten tranquils de deixar als seus fills i filles en mans de professionals i sabent que estaran divertint-se alhora que aprenent coses noves”, ha destacat la regidora d’Educació, Patricia Sáez.\nLes activitats, dirigides per monitors especialitzats, estan tematitzades i són diferents per als alumnes d’educació infantil i primària, per exemple: esport, teatre, contacontes, excursions, activitats aquàtiques i tallers. L’Escola d’Estiu es realitza en els col·legis públics d’educació Infantil i Primària de la ciutat en horari de 9 a 14 h, ampliable fins a les 15 h, i els xiquets i xiquetes han sigut inscrits prèviament pels pares, mares o tutors, mitjançant la web de l’ajuntament.\nCom a novetat, enguany s’han atés sol·licituds de xiquets i xiquetes amb NEE escolaritzats en centres ordinaris de la localitat, atesos amb un monitor de suport. D’altra banda, s’ha engegat, des del 21 de Juny fins al 21 de Juliol, l’Escola d’Estiu Especial que atén a 30 xiquets i xiquetes amb edats entre 3 i 20 anys, que estiguen matriculats en algun dels centres d’educació especial del municipi. Els participants tindran a l’abast, en el període estival, un gran ventall d’activitats, entre les quals podem trobar les visites culturals, les activitats esportives, els tallers i els grans jocs. Totes les activitats estaran coordinades i supervisades per monitors especialitzats.


Basaga Holiday Residences Kuching Malàisia - Ofertes d'hotels amb els MILLORS DESCOMPTES EN LÍNIA\nLot 69 Jalan Tabuan, Sarawak, Kughing Centre Ciutat, Kuching, Malàisia, 93100 - Molt bona ubicació - Veure al mapa\nTé alguna pregunta per a Basaga Holiday Residences?\nTriple amb porxo - no s'admeten infants (Verandah Triple - No Children Allowed)\nPati queen amb dutxa oberta (Courtyard Queen with Open Shower)\nDe luxe amb porxo - no es permeten infants (Verandah Deluxe - No Children Allowed)\nHabitació superior amb 2 llits individuals al costat de la piscina (Poolside Superior Twin)\nDeluxe Extragran – Casa Principal (Mainhouse Deluxe King)\nMés informació sobre Basaga Holiday Residences\nRenovat l'any 2012, el Basaga Holiday Residences garanteix els seus hostes una estada plaentera a Kuching tant per negocis com per oci. Situat només a 3. Km del centre de la ciutat, els viatgers estan en un lloc boníssim per a gaudir de les atraccions i activitat de la ciutat. Aquest modern hotel està situat a prop de atraccions populars de la ciutat com ara Multimedic Specialist And Maternity Centre, Sri Srinivasagar Temple, Fusion Medic.\nEl Basaga Holiday Residences, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Els clients de l'hotel poden gaudir de Zones públiques amb Wi-Fi, aparcament de cotxes, transport hotel/aeroport, habitació familiar, restaurant.\nEls clients poden triar d'entre 34 habitacions, i totes desprenen una atmòsfera de pau i harmonia total. A més, l'oci que l'hotel ofereix assegurarà que tengui molt a fer durant el dia. Sigui quin sigui el motiu del seu viatge, Basaga Holiday Residences és una selecció idònia per a la vostra estada a Kuching.\nParc Nacional de Bako - 22,67 km\nReserva Natural Semenggoh - 16,44 km\nSarawak Cultural Village - 23,38 km\nMuseu Sarawak - 1,79 km\nMoll Tukang Besi - 1,66 km\nTemple Hong San - 1,71 km\nComentaris d'Agoda (836)Comentaris de Booking.com (211)\nTots els tipus de viatgers (836)Viatger de Negocis (76)Parelles (321)Viatgers en solitari (144)Famílies amb infants petits (123)Famílies amb infants grans (89)Grups (83)\nDeluxe Extragran – Casa Principal\nTriple amb porxo - no s'admeten infants


TeatRe amb R\nEl dia 17 d'octubre de 2017., el Teatre Poliorama ha acollit l'Assemblea Fundacional de, Associació Cultural i Cívica. L'entitat, hereva de la plataforma Teatre amb el Referèndum, serà presidida pel director Joan Lluís Bozzo, i es proposa contribuir, des de les Arts Escèniques, a la constitució i consolidació de la República Catalana lliure i democràtica. El Sr. Josep Maria Porta, vicepresident de la Federació de Grups Amateurs de Teatre de Catalunya, ocuparà el càrrec de tresorer de la nova entitat.\nManifest fets 20S\nLlibertat! Aquest mot amb que la nostra societat, nosaltres, convivim de forma ben natural, queda ara, pels fets ocorreguts aquests darrers dies i molt especialment ahir, qüestionat. Els fets d’ahir no reben aplaudiments, ans el contrari: reben el rebuig d’uns ciutadans que amb il·lusió, cridem, desitgem i volem un canvi. Que amb un somriure ample i ferm volem decidir. Apostem per la democràcia que ara veiem limitada, i condemnem les accions contra les institucions catalanes.\nDes del teatre amateur, des de l’escenari on amb llibertat parlem, cantem, ballem, riem i plorem, exigim i demanem que aquesta forma errònia d’actuar s’aturi, cessi.\nAplaudim, donem suport a les nostres institucions catalanes i les encoratgem a continuar la tasca que estan fent. Sense por, per un món, damunt l’escenari de la vida, positiu, valent, ferm, democràtic i lliure!\nNecessitem diners? Doncs... cal descobrir una mina. A càrrec del grup de teatre de l'Acadèmia de Belles Arts, de Saba...\nA càrrec del grup Tequatre, de Figueres. Aquesta obra es va suspendre els dies 24 i 25 d'octubre de 2020 per les mesures de la situació sanitària....\nLa nova normatinal (CANCEL·LADA)\nA càrrec del taller de teatre infantil del Centre de Gràcia, de Barcelona. Venda d'entrades: www.entrapolis.com...\nMedea Redux (CANCEL·LADA)\nA càrrec del grup Jove del Centre de Gràcia, de Barcelona. Venda d'entrades: www.entrapolis.com...


Compte enrere perquè Can Trabal gaudeixi aquest cap de setmana dels actes centrals de la seva FM — Ajuntament d'Olèrdola\n18:09 del 28 de maig de 2022\nCompte enrere perquè Can Trabal gaudeixi aquest cap de setmana dels actes centrals de la seva FM\nCompte enrere perquè Can Trabal gaudeixi aquest cap de setmana dels actes centrals de la seva FM Una de les activitats més esperades són les actuacions dels nens i nenes de Can Trabal oferint les seves coreografies http://www.olerdola.cat/news/compte-enrere-perque-can-trabal-gaudeixi-aquest-cap-de-setmana-dels-actes-centrals-de-la-seva-festa-major http://www.olerdola.cat/news/compte-enrere-perque-can-trabal-gaudeixi-aquest-cap-de-setmana-dels-actes-centrals-de-la-seva-festa-major/@@download/image/CartellFmCanTrabalOK.jpg\nUna de les activitats més esperades són les actuacions dels nens i nenes de Can Trabal oferint les seves coreografies\nDes d’aquest divendres a la tarda i fins diumenge al vespre, Can Trabal viurà els actes centrals de la seva Festa Major després de les activitats fetes dissabte passat. Per aquest divendres, 28 de juliol, s’ha programat campionat de petanca a partir de les 6 de la tarda. A dos quarts de 7 es faran jocs infantils i a partir de dos quarts de 10 es podran seguir les evolucions dels “Young dancers Can Trabal”. Juan Alberto Moreno, de l’Àrea de Cultura de Can Trabal, ens indicava que aquestes actuacions protagonitzades per nens i nenes de Can Trabal són molt esperades a la urbanització.(àudio)\nLa festa el divendres finalitzarà amb una disco mòbil amb animació. El primer dels actes del dissabte 29 de juliol serà una cursa de bicis, a l’antic camp de futbol i amb refrigeri per a tots els participants. A les 11 s’ha programat missa en el recinte de l’Ermita de Fàtima, sota l’organització de la Germandat Nostra Senyora de Fàtima de Can Trabal. A dos quarts d’una del migdia, toca el torn de la cursa atlètica popular, a l’antic camp de futbol i també amb refrigeri pels participants. Un dels moments destacats de la Festa Major serà la paella popular, a les 2, amb “La Paella de l’Isma”. Fins divendres els tiquets es poden comprar al preu de 8€ al bar “No te va a gustar”. El mateix dissabte, els tiquets tindran un preu de 9’5€, fins a esgotar existències. A les 6 de la tarda se servirà una xocolatada popular i a dos quarts de 7 es preveu l’actuació de balls populars de Sant Pere Molanta i del grup Gatzara Country. La nit de dissabte també comptarà amb l’aportació dels joves artistes de Can Trabal, els “Young Dancers Can Trabal”, a partir de dos quarts de 10. A les 10 de la nit, la festa continua amb espectacle i ball amb “Remember Music Show” per seguir amb disco mòbil i “torito” mecànic.(àudio)\nEl matí de diumenge 30 de juliol serà ben aquàtic. A partir de les 10 del matí ja es podrà gaudir dels inflables aquàtics i a les 12 es farà la festa de l’escuma.A la una del migdia s’ha fixat una Aquafesta amenitzada pel duet “Més Tumàcat”. A les 2 del migdia hi haurà concurs de truites,amb vermut per a poder-les degustar.A les 3 es farà l’acte d’entrega de premis i per les 5 de la tarda s’ha programat l’acte que tanca la Festa Major: la festa Holi. Juan Alberto Moreno ens recorda l’èxit que aquesta festa obtenia l’any passat i explica que l’activitat serveix per donar color al final de la festa.(àudio)\nLa pols de colors per a llençar a la festa es pot adquirir en el bar que hi haurà a la pista.


Maluquer i Fàbrega, nous vicepresidents d'Unió - Diari de Girona\nMaluquer i Fàbrega, nous vicepresidents d'Unió\nEl Comitè executiu intercomarcal aprova per unanimitat la proposta de nou organigrama\nLa Intercomarcal d'Unió Democràtica de Catalunya a les comarques gironines va aprovar per unanimitat el nou organigrama del partit en la darrera executiva, celebrada ahir. Pere Maluquer va ser escollit Vicepresident de Relacions Polítiques, que inclou la Secretaria d'Organització, i Jordi Fàbrega ocuparà la Vicepresidència de Relacions Institucionals. ?Malu?quer és actualment senador per Girona i regidor de l'Ajuntament de Pau, mentre que Fàbrega ha estat primer tinent d'alcalde de l'Ajuntament de Girona fins al maig passat i ara és el president comarcal d'Unió al Gironès.\nLa Secretaria de Política Municipal i Implantació es fusionen i el seu responsable serà Josep A. Valdera, regidor d'Unió a Roses, mentre que Núria Gómez gestionarà la Secretaria de Sectorials i Equips Especialitzats. El president Intercomarcal, Xavier Dilmé, explica que el nou equip executiu del partit a Girona «és políticament fort, ja que el formen persones amb sobrada experiència i amb il·lusió renovada».


Vespres | Press Music\nBlogPortada » Vespres\nBy GERARD ERRUZ OCT. 23, 2017\nPhilippe Herreweghe desembarcava al Palau al capdavant del Collegium Vocale Gent, un conjunt que ell mateix va fundar l’any 1970. La gira europea de les Vespro della Beata Vergine de Monteverdi feia escala a Barcelona i el públic no volia desaprofitar l’oportunitat d’escoltar aquest intèrprets de renom dins el món de la música antiga. Els Vespres són una obra cabdal en la breu història de la música occidental. Publicats l’any 1610, marquen la transició des del Renaixement cap a la pràctica compositiva moderna, que es va desenvolupar àmpliament durant el barroc. Són un recull d’arranjaments sobre textos litúrgics i bíblics -salms, motets, càntics, Magnificats- que requereixen una gran tècnica vocal per part dels solistes.\nSensació d’esdeveniment abans de començar el concert i mirades expectants quan les dues tiorbes s’asseien a banda i banda de l’orquestra. Des del primer moment, la proposta escènica i els detalls musicals deixaven el Palau absort, amb els vuit cantants solistes fent-se estimar a la part central de l’escenari. La soprano Barbora Kabátková seria l’encarregada de dirigir el cor durant les antífones, que Herreweghe havia decidit incorporar entre cada salm i que aportaven un aire solemne i pròxim a tot el conjunt.\nMirades còmplices, sintonia total amb el director, fins i tot algun comentari distès entre les sopranos tot just abans de regalar un Pulchra es impecable, on s’anaven buscant amb la mirada per trobar l’essència de cada síl·laba. Herreweghe s’asseia a la banqueta i s’ho escoltava. Els jocs de contrastos funcionaven a la perfecció i les veus apareixien i s’amagaven amb les indicacions subtils però decidides del director. Un Duo Seraphim més que correcte permetria als tenors demostrar la seva habilitat tècnica; els cantants del cor feien el ripieno dels solistes com si es tractés d’una sola veu. La robustesa de l’orquestra trontollava lleugerament durant la Sonata sopra Sancta Maria, de ritmes volubles i jocs melòdics que requereixen una concentració màxima; però la festa no s’aturava, gràcies a petits detalls que cohesionaven el conjunt: dos trombons barrejats amb el cor reforçaven la tímbrica del Nisi Dominus i les tiorbes escoltaven serenes els passatges d’ornamentació del baix abans d’arpegiar el següents acords. Com és habitual, un dels tenors desapareixia rere les parets de l’escenari per cantar els ecos de l’Audi Coelum i públic i orquestra s’ho escoltaven divertits, just abans de tornar-se a meravellar amb una frase sublim de les sopranos que tancaria el moviment.\nEl Magnificat final servia per repassar totes les idees musicals de l’obra i permetia el lluïment de l’orquestra, amb passatges de contrastos preciosos i amb moments de diàleg entre violins i cornetes que aportarien el punt teatral de la nit –amb el permís de Wolf Matthias Friedrich. L’ovació del públic va ser llarga i sincera mentre Herreweghe agraïa tota la feina feta a la seva gent. L’escenari buit ens deixava la sensació d’haver viscut una experiència realment valuosa.\nBy JAIME BERMÚDEZ ESCAMILLA JUN. 11, 2019 (Photos by A. Bofill) Cuando el puñal se…\n© May Zircus JOSUÈ BLANCO OCT. 14, 2019 El joven compositor holandés Joey Roukens abría el…\nprevious post: De claroscuros a colores brillantes\nnext post: La acabada Sinfonia “Inacabada” de Schubert


Raça Borda - València Ska\nBiografia de Raça Borda\nRaça Borda es consolida l’octubre del 2007 amb la seua primera actuació al festival de rock de Beniarjó (el BeniaRock), la qual obrirà les portes al grup per a que durant el mateix curs què s’iniciava realitze diveresos concerts per diferents pobles de les comarques més properes, com la vall d’albaida, la marina, i la safor, comarca a la qual pertany el grup. En aquests s’han compartit cartells amb els grups Donant pel sak, Aixada, Skak al rei, Rapsodes, Semeneska, Voltor, Desgavell, i la Gossa Sorda, entre molts altres no menys importants.\nEls deu components de Raça Borda, els quals la majoria són estudiants de música, s’uneixen l’estiu del 2007 amb ganes de disfrutar i trencar un poc amb la monotonia musical fent el seu propi estil. Alguns ja hi pertanyien abans, quan el grup estava format per dues guitarres, baix, cantant, i bateria, però temps després la família creix i s’hi afegeixen l’actual cantant, els vents, teclat, i la percussió llatina. Així, el grup queda format pel potrier Ausiàs (guitarra), Cristian (percussió) de Bellreguard, Toni (bateria) de Beniopa, Xavi (trombó) de Benirredrà, i els gandians Ramonet (saxo), Carles (trompeta), Rubén (guitarra), Paula (baix), Andrea (teclat), i Adrià, el canant.\nDegut a la bona resposta dels membres del grup, així com de la gent que el recolza, es decideix fer la seua primera grabació en el 2008, “Somnis de paper”. En aquesta s’inclouen 7 cançons, les lletres de les quals tracten i critiquen, així com reivindiquen, temes i afers quotidians mitjançant una mescla d’estils musicals, un mestissatge que va des de vesants més punks i rockeres a musiques més instrumentals que passen per ritmes llatins, ska, i reagge\nVeu: Adrià Guitarres: Ausiàs i Rubén Baix: Paula Bateria: Toni Percussió: Cristian Trombó: Xavi Trompeta: Carles Saxo: Ramonet Teclat: Andrea\nAusiàs: 675730331 rasa_borda@hotmail.com


El jutge del cas Gürtel troba comptes de dos expresidents de Sacyr a Suïssa - Diari de Girona\nEl jutge del cas Gürtel troba comptes de dos expresidents de Sacyr a Suïssa\nL'empresari imputat Amando Mayo els va fer pagaments per valor d'un milió d'euros\nRivero (esquerra) i Loureda tenen comptes a Suïssa. efe\nMADRID | EFE/DDG Les autoritats suïsses han detectat dos comptes en aquest país dels expresidents de Sacyr Luis del Rivero i José Manuel Loureda en la seva investigació sobre la trama Gürtel, en rastrejar pagaments per un milió d'euros que els va fer l'empresari Amando Mayo, imputat en la causa, des del seu compte al país helvètic. Així consta en els 4.000 nous documents remesos per Suïssa al jutge del cas Gürtel, Pablo Ruz, sobre 19 comptes de persones vinculades a la trama.\nEls dels expresidents de Sacyr han estat trobats arran de la petició de l'Agència Tributària per seguir el rastre del compte a nom de Zorak Associated que Amando Mayo, presumpte testaferro de la trama Gürtel, va obrir al Coutts Bank, on també tenien els seus comptes Del Rivero i Loureda.\nEntre la documentació hi ha un compte de Rosalía Iglesias, dona de l'extresorer del PP Luis Bárcenas, al banc Lombard Odier, així com dos de l'exsenador del PP Luis Fraga (un d'ells anomenat Ranke al Lombard Odier i un altre a l'LGT, en el qual consta com a apoderat Bárcenas) i tres vinculats a l'exalcalde de Majadahonda Guillermo Ortega, imputat en el cas Gürtel.\nLa documentació enviada sobre Del Rivero (imputat en el cas Bárcenas) indica que va obrir el seu compte al Coutts Bank de Zuric el 27 de març de 2006 a través d'una empresa radicada a Belize, Pacific Portfolio. En ella apareixen com a apoderats la seva dona i fills María Natividad Martínez Bolivar, Carmen María del Rivero Martínez, Luis Fernando del Rivero Martínez i Carolina del Rivero Martínez.\nSegons la nova informació bancària, Amando Mayo va fer una transferència de 100.000 euros el 25 de juliol de 2006 a la societat de Belize vinculada a Del Rivero des del seu compte d'aquest mateix banc suís.\nQuant a Loureda, que segueix sent conseller de Sacyr, va obrir un compte al Coutts a nom d'una altra societat creada el 2005 a Belize, Lancefield Finance, en la qual apareixien com a autoritzats diversos familiars seus com María del Carmen López Prisuelos, Mónica Raquel Loureda López, Daniel Loureda López, José Manuel Loureda Mantinan i Silvia Loureda López.\nAmando Rebollo va realitzar des del seu compte al mateix banc entre el 25 de gener de 2006 i el 15 de febrer d'aquell mateix any cinc transferències per un milió.


ERC ha manifestat la seva més enèrgica protesta per la limitació de la llibertat d'expressió que han patit el diari basc "Egunkaria" i altres mitjans, i en especial els professionals detinguts. El diputat d'ERC al Congrés, Joan Puigcercós, ha mostrat la seva "solidaritat amb 'Egunkaria' i les forces democràtiques basques que defensen la llibertat d'expressió", alhora que ha condemnat que, de la retallada de llibertats, se'n faci un fet quotidià a l'estat espanyol. El diputat ha criticat "les persones i institucions que violen la Constitució espanyola quan diuen defensar-la" i ha subratllat la contradicció que "aquells que aplaudeixen aquestes mesures repressores es vulguin erigir com a model per als demòcrates".\nJoan Puigcercós ha mostrat la seva indignació per "la limitació de les llibertats democràtiques que patim", ja que, ha dit: "Hem arribat a un punt on se censuren les idees i no pas els fets." ERC ha demanat que "es garanteixi el dret de presumpció d'innocència", i ha afegit que "en cas de trobar-se proves de delicte, es condemni persones i no pas idees". No obstant, Puigcercós ha manifestat: "A Euskal Herria viuen en un pseudoestat d'excepció permanent, que s'afegeix a l'amenaça permanent dels atemptats terroristes d'ETA. Només d'aquesta manera es pot entendre que la justícia tanqui un diari, violant un dret democràtic bàsic, per suposadament iniciar una investigació." Seguint amb el mateix raonament, Joan Puigcercós ha afirmat que "és massa ambigua l'acusació de col·laboració amb banda armada, perquè si ho fessin persones, serien aquestes les responsables i no pas el diari".


Tot a punt per a l'Alguer Music Festival - 20/08/2016 » La Cala RTV\nTot a punt per a l'Alguer Music Festival\n20 . Ago, 2016 a les 12:50\nL'Ametlla de Mar s'apunta aquest dissabte a la moda dels festivals musicals amb l'Alguer Music Festival, trobada que recuperà l'essència del que fou l'Alguer Rock fa una desena d'anys i que reunia a la cèntrica platja del Passeig Marítim fins a cinc propostes musicals, amb una destacada representació local.\nVicent Llaó, regidor de Cultura de l'Ajuntament de l'Ametlla de Mar, explica que, «tenim bons músics i s'han d'incentivar i potenciar. No ens cal anar a fora a buscar el que ja tenim a casa».\nPel que fa al festival, Llaó destaca que, «tenim aquest espai dedicat al sol i platja i pensem que està desaprofitat. Hem volgut portar la musica a la platja i amb diversos estils diferents».\nEls grups que conformen el cartell són els locals Nautilus, Grup Muto i la Pio Pio Brass Band, sorgida de l'Escola de Musica de l'Ametlla de Mar, que serà l'encarregada d'obrir el certamen amb peces de música dixi. Completaran la nit els barcelonins Grup 13 días, encara que amb algun integrant local, i els tortosins X Versions.\nSergi Brull, integrant del grup local Nautilus, es mostra satisfet pel suport municipal i la participació a l'Alguer Music Festival i explica que, «som un grup jove, tot i que de músics que venim d'altres conjunts, però hem tingut una rebuda i una bona resposta de la gent, i la cita de l'Alguer ens fa molta il·lusió».\nL'Alguer Music Festival començarà a les 19 h i s'allargarà fins a la 1 de la matinada aproximadament. Aquest horari vol propagar entre els presents l'hàbit de baixar-se el sopar a la platja i compartir la filosofia social dels festivals musicals.\n0 respostes a "Tot a punt per a l'Alguer Music Festival"\nSempre amb tu...\nMiquel del Ro...\nFem parlar - ...\nEl foc tornar...\nalguer music festival


Cardona Integral » Inici » Què és una Ciutat Saludable?\nInici › Què és una Ciutat Saludable?\nL'Organització Mundial de la Salut defineix Ciutat Saludable com aquella que dóna una alta prioritat a la salut en totes les seves actuacions. Qualsevol ciutat pot ser saludable si es compromet amb la salut, té una estructura que treballi per a ella i comença un procés per aconseguir que aquesta augmenti, entenent, en aquest context que la salut és més que l'absència de malaltia o l'activitat curativa dels serveis sanitaris: pot crear-se si l'entorn en què vivim ens facilita estils de vida més saludables.\nEn un projecte de ciutat saludable s'integren accions de salut pública, d'urbanisme saludable, d'educació popular i el desenvolupament comunitari. Per al seu correcte funcionament és essencial la participació del govern, la comunitat i altres sectors associats, el que fa indispensable el compromís de col·laboració de les tres àrees.\nQualsevol ciutat pot ser saludable si es compromet amb la salut, té una estructura per a treballar per ella i comença un procés sine die per aconseguir més salut.\nUna ciutat saludable ha de contemplar tots i cadascun dels determinants de salut que defineixen la salut de forma holística: la prevenció de malalties, millorar la salut de tots els grups d'edat, la creació d'entorns físics i socials que promoguin la salut, promoure la qualitat de vida, el desenvolupament saludable i els comportaments saludables en totes les etapes de la vida.\nAquest és l'objectiu de Cardona Integral, un projecte que no té principi ni fi. Es tracta d'un procés continuat en el temps, prou flexible perquè tot allò relacionat amb els determinants de salut hi tinguin cabuda, però també s’ha de dotar de suficients continguts perquè es compleixin els objectius mínims establerts.


Juny 2017: El macroprostíbul sacseja el clima local | LaRiera48\nJuny 2017: El macroprostíbul sacseja el clima local\nEl mes passat us destacàvem, en aquesta secció de resum del mes que us portem cada 30/31 dies, que el govern municipal trontollava a causa de les desavinences internes entre els socis de govern, el PSC i el PDeCAT. Tancada la crisi a finals de mes (o posada a reposar, això ja ho veurem), de ben segur que els actors municipals esperaven tenir un mes de juny més tranquil, en el qual desenvolupar i vendre acció de govern.\nI de ben segur que ho hauran fet, però un element inesperat ha tornat a sacsejar la política municipal i, per tant, el govern i l’oposició. A principis de mes el Tribunal Suprem va ratificar la sentència del Tribunal Superior de Justícia de Catalunya que l’any 2015 va anul·lar part de l’ordenança municipal de Mataró que s’havia modificat per entorpir l’arribada de dos bordells de grans dimensions a la ciutat. La mesura va provocar una estranya foto d’unitat: tots els grups polítics s’hi van posicionar en contra. I també va provocar, en una acció de conseqüències encara imprevisibles, que l’alcalde sortís al pas i es distanciés del seu oncle, que presumptament hauria mediat per obrir el marcroprostíbul. L’oncle no va trigar en declarar les informacions com a “falses” i fins i tot estudia querellar-se contra el seu nebot.\nFront comú dels grups municipals per mantenir restriccions a la implantació de prostíbuls (Font: @matarocat)\nEn fi, qüestions políticofamiliars a banda, el macroprostíbul va camí de generar rius de tinta i, qui sap, de convertir-se en un gran tema de campanya per les properes municipals. Per exemple, el PDeCAT ja ha engegat una campanya en contra i l’Associació de Veïns del Pla d’en Boet ja ha posat el crit al cel. En aquest sentit, us recomanem l’article que el sociòleg Hèctor Xaubet va publicar a Capgròs sobre la prostitució.\nVolem Mataró segueix immers en la inestabilitat\nLa segona notícia del mes ha succeït a les files de Volem Mataró. La dimissió de la regidora Anna Caballero a principis de legislatura encara cueja, aquest cop en forma de càstig intern. Segons va avançar El Periódico, la comissió de garanties de Podem ha proposat inhabilitar Montse Morón, la líder del partit a la ciutat, per “pràctiques organitzatives antidemocràtiques i comportaments agressius”. La inhabilitació també aplica a David Lloveras, responsable de les xarxes socials. Tots dos podrien estar inhabilitats per sis mesos.\nMentrestant, el món de l’esquerra segueix intentant una confluència que, a hores d’ara, avança lentament. Els últims a un pas van ser els de la CUP. Ho explicava l’edició local d’El Periódico.\nLa xifra del mes: 165 kg\nAquesta és el pes total de les plantes de marihuana que els Mossos van requisar principalment a La Mina (Sant Adrià de Besòs) i en diverses localitats catalanes. Aquesta operació antidroga va tenir, a més, repercussions locals: l’inspector en cap de la Policia Nacional a Mataró, Félix Riesgo, també va ser detingut, acusat de “suborns i revelació de secrets”. ERC ja ha demanat la retirada de la medalla al mèrit en el cas que hi hagi sentència ferma.\nL’anàlisi del mes\nLa Biblioteca de la Fundació Iluro serà la tercera biblioteca pública de Mataró. Així ho ha decidit la Fundació Iluro i l’Ajuntament de la ciutat. Arran d’aquest acord, Joan Salicrú n’analitzava les implicacions a La Riera 48 a l’article “L’antiga Biblioteca Popular serà municipal: una decisió clau“.\nEl tuit del mes\nAquest mes es va saber que dos regidors del PP de Premià de Dalt es dedicaven (qui sap si en hores lliures o en hores de feina) a despenjar estelades dels fanals. Davant d’aquests fets, el regidor del PP a Mataró, José Manuel López, va fer aquest tuit, recordant un cas similar que va succeir a Mataró l’any 2014.\nlos indepes machacando a @BernabeRuffo y @bailonupc y el Arran que robó 4 veces la bandera de España 🇪🇸 d Policía Local Mataró tan tranquilo pic.twitter.com/IgngUjbdg7\n— JoseManueLopez (@josemalogon) 23 de juny de 2017\nL’opinió del mes\nAquest mes les escoles han acabat i hem celebrat Sant Joan. Sobre la darrera festa, el politòleg Miguel Guillen va publicar a Capgròs un article que ha tingut molt d’èxit a les xarxes. El titulava “Les revetlles de Sant Joan als barris mataronins de la meva infantesa“. No us el perdeu.\nOne comment on “Juny 2017: El macroprostíbul sacseja el clima local”\nThis entry was posted on 2 Juliol 2017 by tonirodon in 30 dies.


Alejandro Fernández designarà nou secretari general del PP català a Daniel Serrano\nPublicat 10/11/2018 14:53:08CET\nEl futur president dels populars catalans es reivindica com a líder "conscient de les dificultats"\nSITGES (BARCELONA), 10 Nov. (EUROPA PRESS) -\nEl candidat a presidir el PP català, Alejandro Fernández, ha anunciat aquest dissabte que designarà com a nou secretari general del partit al portaveu del PP a Cornellà de Llobregat (Barcelona), Daniel Serrano, i que el diputat al Parlament Santi Rodríguez, que ostentava fins ara el càrrec, serà el portaveu del subgrup parlementari.\nHo ha dit en la seva intervenció davant els compromissaris del XV Congrés Autonòmic del PP català que se celebra a Sitges (Barcelona), en què Fernández arriba com a únic candidat a succeir a Xavier García Albiol com a president del partit.\nEl futur líder popular ha cridat a crear un projecte integrador i renovador per "donar a la societat catalana un 'rearmamiento' ideològic" enfront de l'independentisme i a l'esquerra, i ha anunciat que integrarà a la direcció a expresidents del PP català.\n"Sóc plenament conscient de les dificultats. A mi em va tocar renovar el partit a Tarragona, però sempre vaig tenir el costat a gent que formava part d'una generació diferent a la meva però que era necessari escoltar la seva experiència i faré exactament el mateix", ha assegurat.\nAixí, ha anunciat que ho acompanyaran com a vocals de lliure designació en el Comitè Executiu l'exministre d'Interior Jorge Fernández; la secretària primera de la Mesa del Congrés dels Diputats, Alícia Sánchez-Camaho; el president del PP català sortint, Xavier García Albiol; el líder dels populars a l'Ajuntament de Barcelona, Alberto Fernández, i l'ex-secretari general de la formació Rafael Lluna.\nL'organigrama anunciat per Fernández situa, a més de Serrano com a secretari general, als sotssecretaris Maritxu Hervás (Territorial), Antonio Gallego (Organització), Ángeles Esteller (Sectorial), Manuel Reyes (Política Municipal) i Marisa Xandri (Acció Social), als qui cal sumar a Juan Milián com a coordinador general d'Estratègia Política i Comunicació.\nA més, l'exdiputat al Parlament i ex-delegat del Govern a Catalunya Enric Millo serà el nou coordinador d'Acció Parlamentària; l'exministra de Sanitat i actual portaveu el PP al Congrés dels Diputats, Dolors Montserrat, presidenta del Comitè Electoral; Josep Llobet, president del Comitè de Drets i Garanties, i Álvaro Benejam com a tresorer.\nDesprés d'anunciar-los al XV Congrés Autonòmic, Fernández els ha esperonat a treballar per aixecar al PP en un context que, ha reconegut, no és fàcil: "La categoria de les persones es mesura en les adversitats i en els propers mesos es mesurarà la nostra categoria".\nI sobre la dificultat de liderar el PP català en les actuals circumstàncies ha bromejat amb que "els llocs més inestables d'aquest món són la banqueta del Reial Madrid i la Presidència del PP català", ja que Albiol va ser proclamat president al març de 2017.\nNo obstant això, ha reivindicat el seu projecte i el treball dels diferents governs del PP en diferents institucions, i s'ha mostrat convençut de la seva decisió de presidir als populars catalans: "Em presento perquè em va la marxa i perquè crec fermament en vosaltres".


El perfum que havia robat en una casa de Portbou delata un lladre - Diari de Girona\nEl perfum que havia robat en una casa de Portbou delata un lladre\nEls Mossos i el CNP detenen un home per robar en un habitatge · L'havien identificat prèviament i els va cridar l'atenció la forta olor de perfum\nEva Batlle Portbou\n27·04·21 | 12:18\nEl lladre ha acabat detingut - foto d'arxiu\nEl perfum que havia robat en una casa de Portbou ha delatat un lladre.\nAixò és el que li va passar a un individu que els Mossos d'Esquadra i la Mossos d'EsquadraPolicia Nacional per robar en un habitatge de la població empordanesa. I a qui els Mossos havien identificat prèviament i va cridar-los l'atenció que feia una forta olor de perfum.\nL'arrestat és un home de 44 anys, de nacionalitat libanesa i amb domicili desconegut, a qui s'acusa de ser el presumpte autor d'un delicte de robatori amb força a interior d'habitatge.\nEls fets es van desencadenar dissabte, pels volts d'un quart de nou del vespre quan els Mossos van rebre l'avís que un individu tafanejava a través de les finestres de diversos domicilis de Portbou, la qual cosa va alertar els veïns. Poc després, una patrulla va localitzar l'home i als agents els va cridar l'atenció que desprenia una forta olor de perfum de dona. Un cop identificat, el va deixar anar atès que no constava res contra ell ni portava cap objecte sospitós.\nCap a les deu de la nit, van rebre l'avís de la comissió d'un robatori amb força en un domicili del passatge Renfe del poble. La patrulla dels Mossos va comprovar que havien forçat una persiana per accedir a l'interior, d'on havien sostret diverses joies, diners i un perfum de dona. Aquest detall va fer sospitar als agents que l'identificat anteriorment podia tenir alguna relació amb el robatori.\nRecerca de l'identificat\nQuan els Mossos es disposaven a efectuar la recerca, vàries persones que estaven fora del domicili saquejat se'ls van acostar i es van identificar com a membres del Cos Nacional de Policia. Aquests, que estaven fora de servei, es van oferir per ajudar a localitzar el sospitós.\nMitja hora més tard, el dispositiu policial va permetre localitzar-lo. En el moment de la seva detenció duia cinc rellotges, un polsera, un clauer, un encenedor, un rosari, tres cadenes, quatre jocs d'arracades, tres anells i sis medalles. Els agents van comprovar que alguns d'aquests objectes els acabava de sostreure de l'interior del pis. També van constatar que encara desprenia l'olor del perfum que l'havia delatat.\nEl detingut, sense antecedents, va passar el dia 25 d'abril a disposició del jutjat d'instrucció en funcions de guàrdia de Figueres, el qual va decretar la seva llibertat amb càrrecs.\n1 Belgues, holandesos i francesos tornen: optimisme al turisme de la Costa Brava\n2 Denuncien penalment un conductor begut que multiplicava per cinc la taxa permesa a Llagostera\n3 «Des d’una visió ecològica, un incendi no és una catàstrofe»\n5 Pau Resta: «Tornar? Girona és casa meva»\nBlanes convertirà l’antiga escola Carles Faust en un centre de formació\nEl Pasteral aporta aigua als pous de Santa Coloma per recarregar aqüífers\nddg. santa coloma de farners\nBlanes rehabilitarà l'antiga escola Carles Faust per fer-ne un centre de formació\nIncendi a la sauna d'un hotel de Lloret


Junqueras, Sànchez, Rull, Turull i Romeva s'acrediten avui al Congrés sota vigilància\nActualitzada 20/05/2019 a les 10:39\nSe seguirà un protocol de vigilància similar a l’aplicat per custodiar compareixents a la comissió de la Gürtel || No podran efectuar reunions ni concedir entrevistes durant la sortida de la presó\n© Imatge de Jordi Turull, Jordi Sànchez i Josep Rull, en una de les sessions del judici al Suprem.\nEls quatre presos elegits als comicis del 28 d’abril, Oriol Junqueras, d’ERC, i Jordi Sànchez, Josep Rull i Jordi Turull, de JxCat, realitzaran avui, sota supervisió policial, els tràmits pertinents per recollir les seues respectives actes de diputats. Raül Romeva farà el mateix al Senat. Aquests electes, que són jutjats pel procés, podien haver delegat en un intermediari l’entrega de les seues credencials, però van demanar permís a la Sala Segona del Tribunal Suprem i aquesta els va autoritzar a fer-ho.\nLa providència dictada pel Suprem estableix que els quatre diputats, que sortiran de la presó de Soto del Real “a partir de les deu del matí”, tindran condicions similars a les que ha fixat el tribunal per al dia de la constitució de les Corts. Tots ells “hauran de ser degudament custodiats i adoptar-se per la Presidència d’ambdós cambres les decisions oportunes perquè els esmentats tràmits es practiquin sense dilació i perquè siguin reintegrats al centre penitenciari com més aviat millor”.\nLa Policia Nacional acompanyarà Romeva al Senat, on tampoc no podrà fer declaracions\nAixí les coses, els presos arribaran en un furgó de la Guàrdia Civil al Congrés i, una vegada a l’interior del garatge, quedaran sota custòdia de la Policia de la Cambra Baixa, que supervisarà la seua estada.\nUn dispositiu similar es va organitzar el 20 de febrer del 2018 durant la compareixença a la comissió d’investigació del Congrés sobre el suposat finançament il·legal del Partit Popular amb el responsable de Gürtel a València, Álvaro Pérez, El Bigotes.\nJa que els tràmits que han de fer els diputats electes per recollir les seues actes inclouen l’entrega de diferent documentació, l’ompliment de fins a tres declaracions escrites (de béns, d’activitats i d’interessos econòmics), i fins i tot posar per a la fotografia de la fitxa oficial del Congrés, els policies de la Cambra els hauran d’acompanyar en tot moment.\nTanmateix, cap d’ells no podrà aquell dia mantenir reunions o comparèixer davant dels mitjans de comunicació, i tot just acabar els tràmits hauran de ser retornats a la presó “sense dilació”. Tampoc no podran contactar amb la premsa l’endemà, quan acudiran al Congrés per assistir a la sessió constitutiva per jurar o prometre la Constitució per adquirir la condició plena de diputat. En aquesta segona jornada, els quatre presos seran portats a l’hemicicle i allà romandran mentre duri la sessió, sense sortir als passadissos. Tot just acabar la sessió hauran de tornar a la presó.\nÚltims testimonis i les pericials, aquesta setmana al Suprem\nLa setmana del judici de l’1-O al Tribunal Suprem arrancarà dimecres amb l’última sessió destinada a les declaracions de testimonis, la fase més llarga de tot el procés. Les sessions no començaran fins dimecres després que el tribunal hagi decidit donar permís als presos electes per anar avui al Congrés i al Senat a presentar les credencials. Dimarts, Oriol Junqueras, Jordi Turull, Josep Rull i Jordi Sánchez assistiran a la sessió constitutiva del Congrés, i Raül Romeva a la del Senat. Dimecres són citats a declarar 13 testimonis i també està previst que comencin les proves pericials. Aquestes inclouran informes de les acusacions sobre presumptes fons públics per al referèndum, altres de les defenses sobre els locals on es van fer les votacions, un informe sobre les lesions patides pels agents estatals i un altre sobre l’aportació de Jordi Cuixart i Òmnium Cultural a la resistència no violenta.


Les dones lideren millor les empreses en temps de pandèmia, segons l'UPF Barcelona School of Management - Regió7 :: El Diari de la Catalunya Central\nLes dones lideren millor les empreses en temps de pandèmia, segons l'UPF Barcelona School of Management\nUn 62,8% dels càrrecs directius creu que les persones més grans de 45 anys gestionen millor que els joves\nacn | barcelona 12.01.2021 | 10:38\nLes dones lideren millor les empreses en temps de pandèmia, segons l'UPF Barcelona School of Management Regió7\nLes dones lideren millor les empreses en temps de pandèmia, segons l'estudi 'Com liderar presencialment i en remot arran de la crisi de la covid-19. Comunicació, gestió del canvi i transformació de competències', realitzat per la directora de l'Observatori del Lideratge en l'Empresa i professora de l'UPF Barcelona School of Management, Sílvia Cóppulo. En concret, el 78% dels càrrecs directius creu que, en temps de pandèmia, lideren millor les dones que els homes i el 62,8% opina que les persones més grans de 45 anys gestionen millor que els joves. Per altra banda, la majoria dels entrevistats considera que el treball en remot no afecta la productivitat, però un 51,3% considera que aquesta modalitat té més inconvenients que avantatges.\n"Sembla cert que les líders han de superar més obstacles cap al poder, la qual cosa les faria més resilients i flexibles, qualitats essencials per afrontar una crisi", ha manifestat l'autora de l'estudi. "Les dones han de resoldre les situacions complexes, però una vegada aconseguits els resultats, se les precipitaria novament cap avall. Caldrà analitzar si el lloc preeminent que ara poden ocupar dones líders es mantindrà una vegada conclosa la crisi per la covid-19", ha alertat.\nPel que fa al teletreball, l'estudi considera que requereix no només la implementació dels recursos tecnològics que possibilitin la comunicació entre les persones que treballen conjuntament, sinó també les modificacions en l'organització interna de la mateixa empresa, a més de la concreció de les funcions dels empleats, dels horaris laborals i de les competències que tant els treballadors com els directius necessiten per ser eficaços des de la distància.\nLa majoria dels entrevistats considera que el treball en remot no afecta la productivitat. Un 18% dels directius assegura que treballa presencialment, amb l'equip parcialment en remot, i un 8% treballa parcialment amb l'equip totalment a distància.\nUn dels elements més valorats per ser un bon líder és "tenir un equip cohesionat i compromès", així com "ser eficaç en l'organització i en l'operativa de treball". En canvi, s'aprecia com a menys important que el directiu obtingui uns "resultats excel·lents". Arran de la crisi sanitària, la majoria dels entrevistats consideren necessari que els líders pensin, actuïn i liderin d'una manera diferent i més activa.


Per bon camí | Entitats de Vilassar de Dalt\nPer bon camí\nPenya Blanc-i-Blava de Vilassar de Dalt \nGolejadors: Sergio (3), Aitor i Jordi\nVilassar de Dalt, 17/09/05\nEl nou equip cadet començava la pretemporada jugant contra un rival directe en la Lliga, el Vilassar de Mar, després de més de dues setmanes d'entrenament.\nEl partit es posava de cara ben aviat ja que en la primera jugada del partit Sergio conseguia el 0-1. Tot i això, una errada col·lectiva va propiciar l'empat en la següent jugada, així que, als 30 segons ja s'anava 1-1.\nLa possessió de la pilota era dels blanc-i-blaus, que tenien tancats als rivals en la seva pista, fruit d'aquesta pressió Sergio prenia la pilota a l'últim defensor i encarava al porter, que conseguia desviar la pilota, però rebotava contra el seu defensor i entrava dins la seva pròpia porteria.\nAmb el marcador a favor l'equip ha seguit pressionant i ha aconseguit marcar el tercer, amb un gol de força d'Aitor, des de dins de l'àrea. A manca d'un minut els locals conseguien reduir distàncies amb un fort xut des de la frontal després d'un refús d'en Dani.\nLa segona part ha començat amb més pressió per part de l'equip local, però sense excessius problemes per als blanc-i-blaus. Jordi conseguia el quart gol, treint-se l'espina d'un xut al pal al primer temps. Els locals tornaven a reduir distàncies amb un doblepenal, que Dani a punt estar d'aturar. Abans d'acabar el partit, Sergio, amb una jugada trenada de tot l'equip, conseguia el seu tercer gol i el definitiu 3-5.\nLa propera setmana l'equip Cadet farà la seva presentació a casa contra un dels equips més forts de Catalunya, el Futsal Mataró, una veritable prova de foc per calibrar el nivells d'aquests petits pericos. El partit es jugarà al Pavelló de Can Banús, el dia 25 a les 10 del matí.\nInici › Penya Blanc-i-Blava de Vilassar de Dalt › Per bon camí\nAjuntament de Vilassar de Dalt @2012\nPl. de la Vila, 1 - Vilassar de Dalt 08339 - T. 93 753 98 00 - oac@vilassardedalt.cat


De la Vega i Javi, campions del XXX Trofeu de Pilota Valenciana "Tío Pena" de Massamagrell | Valencia Extra\nLa vesprada d’ahir a Massamagrell estava assenyalada en el calendari per a molts amants dels esports tradicionals. Com cada any, es va disputar la gran final en el Trofeu d’Escala i Corda de Pilota Valenciana “Tio Pena, Festes Fundacionals”, en la seua trentena edició en el municipi. En aquesta ocasió, Puchol II i Salva es van enfrontar a de la Vega i Javi, amb un resultat de 35-60, en favor d’aquests últims.\nAmb caràcter previ a aquesta final professional, va tindre lloc la final del trofeu de juvenils, les futures promeses d’aquest esport tradicional. Adrián (Museros) i Adrián (Alginet), es van imposar a Morret i Efrén amb un marcador de 60-45.\nA més, el pilotari Soro III va rebre, de mans de l’Ajuntament de Massamagrell, un guardó de reconeixement a la seua victòria en el XXXIV Campionat Individual Professional d’Escala i Corda de Pilota Valenciana Bankia, Trofeu President de la Generalitat Valenciana.\nEn paraules de l’acalde de la localitat, Paco Gómez: “La pilota valenciana no és només un esport, a Massamagrell és un estil de vida, cultura pública que ens beneficia com a municipi i com a societat. Trofeus com el “Tio Pena” incentiven la pràctica d’esports tradicionals i la seua perpetuació per les noves generacions”.


MUSEU I FORN DEL VIDRE DE VIMBODÍ l Experiències en família\nDes del Museu i Forn del Vidre de Vimbodí i Poblet us preparem alguns tallers per a gaudir del vidre en família!\nA més a més de la visita a la col·lecció del Museu i de gaudir de la demostració en directe de vidre bufat (+info aquí), els tallers es presenten com un sumatori d'experiències per infants i adults, un espai per compartir la creativitat individual i la col·lectiva i, sobretot, un espai per gaudir del vidre i les seves potencialitats.\nAmb els TALLERS que us presentem coneixereu una altra tècnica de treball amb el vidre: la vitrofusió, consistent a fondre dos o més vidres amb la finalitat de confeccionar una sola peça. A partir de la superposició de capes de vidre o d’elements decoratius fets amb aquest material, es creen objectes decoratius originals i únics.\nPer a realitzar els tallers us podeu:\nInscriure quan des del Museu us proposem un taller de cap de setmana\nSol·licitar un taller per a vosaltres (en el cas que sigueu 5 o més persones).\nEls tallers familiars de vitrofusió són impartits per la vimbodinenca Noemí Blanco, amb formació acadèmica en les tècniques de vitrall contemporani, vitrofusió i joieria en vidre, a la Fundació Centre del Vidre i a l’Escola Massana, a Barcelona, i al Taller Aleph, a l’Hospitalet de Llobregat.


Com ho conservo?\nEls nostres productes es conserven en bones condicions un bon nombre de dies sense necessitat d’atmosferes artificials. Així doncs, si protegim el pa de la corrent d’aire, posant-lo en un calaix, o bé tapant-lo amb un drap, aconseguirem que aguanti en bon estat fins a cinc dies (depenent del tipus de pa, veure catàleg). En aquest cas, només caldrà tallar la primera llesca ben fina, perquè és la part que s’haurà assecat, i la resta estarà en perfectes condicions. Les bosses de plàstic fan que el pa s'estovi.\nSi el pa està tallat, la seva vida es redueix perquè s’asseca més ràpid. Aleshores, si pensem que ens ha de durar més de tres dies recomanem congelar-lo dintre un bossa de plàstic, perquè així no perd la humitat. Si ens l’hem de menjar en dos o tres dies, no cal congelar: deixant-lo dintre la mateixa bossa de plàstic a l’aire lliure serà suficient.\nEn aquest cas, caldrà anar amb compte que el pa no es floreixi, especialment a l’estiu o en dies que faci calor, donat que en no portar conservants, la combinació de calor i el plàstic pot provocar l’aparició de fongs.\nSi viu lluny del forn, i no pot venir sovint, recomanem l’opció de endur-se el pa tallat i congelar-lo. Al congelador el pa aguanta gairebé un mes en bones condicions, i no caldrà que vingui sovint a comprar-lo. En aquest cas, seria bo encarregar-lo, per evitar sorpreses i no fer viatges inútils.


«Acompanyar al final de vida ens ajuda a respondre'ns preguntes fonamentals» | Salut Mental 360\nJosep Antoni Boix. Responsable del Servei d'Atenció Espiritual i Religiosa del Parc Sanitari Sant Joan de Déu\nJosep Antoni Boix Ferrer, responsable del Servei d’Atenció Espiritual i Religiosa (SAER) del Parc Sanitari Sant Joan de Déu, va viure intensament els primers mesos de la pandèmia de la COVID-19, durant els quals va ser impossible que les famílies acompanyessin els seus éssers estimats en els moments finals de la vida. Aquesta impossibilitat va crear gran desconcert, frustració i tristesa en moltes famílies, que van haver d’iniciar un dol sense comiats i sense els rituals personals i socials necessaris per viure aquesta difícil etapa.\n«A escala mundial», explica Boix, «milions de persones creuen que la mort és algun tipus de trànsit cap a una altra mena d’existència. Tant si tens aquesta creença com si no, el cas és que el moment és molt significatiu i solen aparèixer preguntes inevitables davant les quals hem de poder respondre».\nLes institucions de salut van cercar i van trobar els mitjans perquè les famílies i les persones que vivien els darrers moments de la seva existència es poguessin acomiadar. Tot i que els dispositius mòbils van permetre alguns comiats, les institucions sanitàries van fer esforços importants, de seguida que es va poder, per facilitar la presència almenys d’un ésser estimat en els moments finals de moltes persones mortes per COVID-19.\n«Recordo el primer comiat presencial que vaig poder acompanyar», rememora aquest professional, «i m’emociona. Va ser una filla que es va poder acomiadar de la seva mare. Hi havia tant d’amor, tant d’agraïment, tanta vida concentrada, que vaig sentir que tot l’esforç institucional i personal que havíem fet perquè aquell moment de comiat fos possible valia la pena».\nSi es tornés a produir una situació semblant, Josep Antoni Boix té clara la importància de disposar de recursos materials i humans perquè aquests comiats presencials al final de la vida es puguin produir. Hi ha temes fonamentals, com aquests moments de comiat que, segons Boix, hem de viure i experimentar per poder-nos respondre a les preguntes que sorgeixen: la persona estimada, va morir en pau? Estava tranquil·la? Va pronunciar unes últimes paraules? Ens hem pogut dir el que necessitàvem? I, sobretot, tenint en compte els seus darrers moments, hem pogut transmetre el nostre amor? Hem pogut confortar el nostre ésser estimat, donar-li esperança, valor o serenitat?\nEnmig de la desgràcia de totes aquestes morts per COVID-19, hi va haver molts altres moments de comiat com el que relata Boix. Moments en què «es percep aquella vida que no cessa, l’amor i la importància que té que, entre tots, fem possible aquests moments de comiat que ens caracteritzen com a éssers humans i dels quals no ens podem privar».\nJosep Antoni Boix Ferrer reflexiona sobre els moments viscuts en els primers mesos de la pandèmia en els quals no era possible l’acompanyament físic de la família en els moments de final de vida de les persones malaltes de COVID-19.\nAquesta experiència, inèdita per a les famílies però també pels professionals que van atendre les persones que van morir, ha aflorat diverses reflexions sobre com s’ha pogut acompanyar i a quins rituals d’acomiadament no hauríem de renunciar.